โดนเเมวข่วนครับเเต่เพิ่งฉีดกระตุ้นเข็ม2วันอาทิตร์ที่ผ่านมาต้องฉีดอีกบ่ครับเเละก่อนหน้านี้เคยฉีดกระตุ้นมาหลายครั้งเเต่จำวันไม่ได้
สวัสดีค่ะ หากเคยฉีดวัคซีนพิษสุนัขบ้าครบคอร์สมาแล้ว และได้ฉีดกระตุ้นไปหลายครั้งแล้ว โดยล่าสุดฉีดไปเมื่อสัปดาห์ที่ผ่านมา เมื่อโดนแมวข่วนอีกในวันนี้ ไม่จำเป็นต้องฉีดกระตุ้นอีกค่ะ เพราะระดับภูมิคุ้มกันยังคงสูงเพียงพอในการป้องกันการเกิดโรคได้โดยปกติ เมื่อฉีดครบ 4-5 เข็มแล้ว ร่างกายก็จะมีภูมิคุ้มกันไปได้นานประมาณ 1 ปี ดังนั้น หากเป็นคนที่ต้องสัมผัสกับสัตว์บ่อยๆ ก็ให้ฉีดกระตุ้น 1 เข็มที่ 1 ปี แล้วหลังจากนั้น ก็ให้กระตุ้นอีก 1 เข็มทุก 2-3 ปี ร่างกายก็จะมีภูมิคุ้มกันที่สูงไปตลอด และไม่จำเป็นต้องฉีดกระตุ้นในระหว่างนั้นเมื่อโดนสัตว์กัดหรือข่วนค่ะ